The Beatles

Los Beatles huerun una balburda famosa de música delos 60. Los biembrus de la balburda huerun John Lennon, Paul McCartney, George Harrison i Ringo Starr. La balburda encetó en Liverpool en Réinu Uniu.

La balburda se gorvió mu famosa pol tol mundu i son una e las balburdas de más enfruéncia e l'estória e la música - lo que hidun supusu un gran cámbeu ena maea que la henti hadi música uguañoti. Hormi el El Libru Guinness de los Récor Mundialis, son las balburdas más vendás de tolos tiempus. Brian Epstein hue el su manager. George Martin proució la mayoría e las sus grabacionis. Casi tola su música hue grabá enos Estuyus Abbey Road.

Hidun treci discus i abondas pilículas. Án vendiu arreol un billón de cópias, encluyendu discus i sencillus. Encetun el su própiu sellu itó, Apple Records.

La balburda ehó de tocal hunta en 1970, pus el desempranti i la fama gorvierunsi emaseau pa ellus. Tamién crecierun suzalachaus hormi hadíansi mayoris i encetun a querel labutal con algotra henti. Tolos cuatru miembrus encetun la su própia carrera en solitáriu.

John Lennon hue estirancau el 8 e diciembri e 1980, peru los algotrus tres Beatles s'apellun enos noventa pa hadel dos nuevus discus. Gastun angunas grabacionis de dos cancionis de John Lennon i añiirun las sus própias nuevas partis, de mó i maea que los cuatru miembrus puyeran apaicel enas cancionis. Las cancionis huerun "Free As A Bird" i "Real Love". Paul McCartney hue nombrau "Sir" en 1997, cumu proutol George Martin lo hue en 1996. George Harrison espenó de Cancru el 29 e noviembri e 2001.

 Discus 
 Please Please Me (1963)
 With the Beatles (1963)
 A Hard Day's Night (1964)
 Beatles for Sale (1964)
 Help! (1965)
 Rubber Soul (1965)
 Revolver (1966)
 Sgt. Pepper's Lonely Hearts Club Band (1967)
 Magical Mystery Tour (1967) (Double EP)
 The Beatles (White Album) (1968)
 Yellow Submarine (1969)
 Abbey Road (1969)
 Let It Be (1970)

 Froris 
 The Beatles 1962-1966 i The Beatles 1967-1970 (1973)
 Rock and Roll Music (1976)
 Love Songs (1978)
 Rarities (1980)
 Reel Music (1982)
 20 Greatest Hits (1983)
 Past Masters (1987, two volumes)
 The Beatles Anthology (1995, three volumes)
 The Beatles: 1 (2000)
 Love (2006)

Tamién vendun abondus sencillus (45). Angunus huerun encluius en discus en América el Norti, talis cumu Yesterday... and Today i Hey Jude.

 Cancionis 
Angunas de las cancionis más popularis de los Beatles son:

 "She Loves You"
 "I Wanna Hold Your Hand"
 "A Hard Day's Night"
 "Help!"
 "Yesterday"
 "Paperback Writer"
 "Yellow Submarine"
 "All You Need is Love"
 "Hey Jude"
 "Back in the U.S.S.R."
 "Let It Be"
 "The Long and Winding Road"
 "Eleanor Rigby"
 "Norwegian Wood"
 "I Am The Walrus"
 "Something"
 "Here Comes The Sun"

 Pilículas 
 A Hard Day's Night (1964), derihía pol Richard Lester, coprotagonidá pol Wilfrid Brambell, Norman Rossington, John Junkin, Lionel Blair, Victor Spinetti, i Derek Nimmo.
 Help! (1965), derihía pol Lester, coprotagonidá pol Leo McKern, Eleanor Bron, Victor Spinetti i Roy Kinnear.
 Magical Mystery Tour (1967), especial de TV, con Ivor Cutler i Jessie Robins.
 Yellow Submarine, (1968) debuhus animaus.
 Let it Be (1970), pilícula documetal al tentu lo cúmu se hidu el discu el mesmus nombri; prouciu pol George Martin i Mal Evans apaicía nun inti, mesmaenti cumu Yoko Ono i Heather McCartney.

Categoría:Músicus